Triftong

'ne Triftong is in de fonetiek 'n combinatie van ene kleenker en twieë haofkleenkers of dèkker twieë kleenkers en ene haofkleenker die deel oetmake van d'r zelfde lettergreep.

Van 'ne triftong is vrijwal altied ene van de kleenkers (miestal d'r middelste) beklemtoond en aoëpe (a, e, o), de twieë aander (haof)kleenkers zeunt oonbeklemtoond en mieë gesjlaoëte (i, u, j, w). 

 Triftongen in versjillende tale 
Triftongen kaome neet vör in bieväörbeeld 't Nederlands en Frans, mae waal in bieväörbeeld 't Limburgs, de Chinese tale, 't Ingelsj, Sjpaans, Italiaans en Roemeens.

In taengestèlling toet diftonge, höbbe triftonge neet per diffenisie ein richting. Ze bestaon namelik oet drie elementen inplaats twieë, wodoor kómbinaasje wie äöpenendj en daonao sloetendj muuegelik zeen. In 't Limbörgs kómme triftonge mit ein richting zelfs neet veur (diftonge wie èi-j [e̞ɪ̯i̯], a-ouw [ɒɔ̯u̯] en eu-ee-oo [øe̯o̯] guuef 't neet op 't Plat).

 Limbörgse triftonge 
+ Triftongen in 't Limbörgs Spèlling IPA Klemtoean Richting Veurkómme ieëj [iə̯i̯] vallendj centraliserendj, sloetendj ó.a. Mofert oaj, oeaj [ua̯i̯ ~ uɑ̯i̯] vallendj äöpenendj, sloetendj ó.a. Mofert uiw [øi̯u̯] vallendj sloetendj, huuegdjeharmonisch Mofert uuej, uëj [ʉə̯i̯] vallendj centraliserendj, sloetendj ó.a. Mofert [øe̯i̯] vallendj huuegdjeharmonisch, sloetendj ó.a. Mofert

 Notatie 
In 't Internationaal Fonetisch Alfabet besjteunt gèng aparte symbole vör triftonge. In de plaatsj daovan wert eder element aafzoonderlek genoteerd.

 Kiek ooch 
Monoftong
Diftong

Categorie:Fonetiek

Categorie:Fonologie

Categorie:Taalweitesjap